ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
“இந்தியா: கடந்த 75 & அடுத்த 25 : பள்ளி மாணவர்களின் பார்வையில்” என்ற தலைப்பில் கட்டுரை, பேச்சு, கவிதை, ஓவிய போட்டிகள் காட்பாடி அரசு ஆண்கள் மேல்நிலைப்பள்ளியில் நாளை நடைபெறுகிறது
இந்திய நாட்டின் தொன்மையான வரலாறு, கலை வளர்ச்சி மற்றும் சாதனைகளை முன்னிறுத்தி இந்திய அரசாங்கம், “AZADI KA AMRIT MAHOTSAV” “சுதந்திரத் திருநாள் அமுதத் திருவிழா” என்ற நிகழ்ச்சியை 75 வருட சுதந்திர தினக் கொண்டாட்டத்தை நினைவு கூறும் வகையில் நாடு முழுவதும் கொண்டாடி வருகிறது.
இதை முன்னிட்டு, வருமான வரித்துறை, வருமானவரி ஆணையர் , தமிழ்நாடு & புதுச்சேரி, “AZADI KA AMRIT MAHOTSAV” “சுதந்திரத் திருநாள் அமுதத் திருவிழா நிகழ்ச்சியை 17.06.2022 அன்று, அரசு ஆண்கள் மேல்நிலைப்பள்ளி, காட்பாடி, வேலூரில் நடத்த ஏற்பாடு செய்துள்ளது.
இந்த நிகழ்ச்சிக்கு திருமதி ராஷ்மி சக்சேனா சாஹ்னி I.R.S, முதன்மை வருமானவரி தலைமை ஆணையர் , புது டெல்லி, அவர்கள் தலைமையேற்று பங்கேற்கவுள்ளார்கள். திரு குமரவேல் பாண்டியன் I.A.S, மாவட்ட ஆட்சியர் , வேலூர் மாவட்டம் மற்றும் திரு ராஜேஷ் கண்ணன் I.P.S மாவட்ட காவல் கண்காணிப்பாளர் ஆகியோர் சிறப்பு விருந்தினராக விழாவை சிறப்பிப்பார்கள்.
இந்த நிகழ்ச்சியின் முன்னோடியாக 15.06.2022 அன்று “இந்தியா: கடந்த 75 & அடுத்த 25 : பள்ளி மாணவர்களின் பார்வையில்” என்ற தலைப்பில் கட்டுரை, பேச்சு, கவிதை, ஓவிய போட்டிகள் காட்பாடி அரசு ஆண்கள் மேல்நிலைப்பள்ளியில் வேலூர் மாநகரத்தைச் சுற்றியுள்ள அரசு பள்ளிமாணவர்களுக்காக நடைபெறுகிறது.
இந்த 17.06.2022 நிகழ்ச்சியின் ஒரு அங்கமாக, “மரம் என் நண்பன்” என்ற முன்னெடுப்பின் கீழ், மாணவர்களே தங்களின் பள்ளி வளாகத்தில் மரக்கன்றுகளை நட்டு அவற்றைத் தத்தெடுத்து பராமரிக்கவும், பசுமை வளாகங்களை ஏற்படுத்தவும் ஊக்கப்படுத்தப் படுகிறார்கள்.
அரசு பள்ளி மாணாக்கர்களுக்கு இடையே வாழ்வில் தன்னம்பிக்கையை வளர்க்க, புகழ்பெற்ற பேச்சாளர்கள் உரையாற்றுகிறார்கள். சென்னையைச் சேர்ந்த கூத்துப்பட்டறை கலைஞர்களால் நடத்தப்படும் பஞ்சதந்திரக் கதைகள் நாடகம் மற்றும் பள்ளி மாணவர்கள் பங்கேற்கும் கலை நிகழ்ச்சிகள் நடத்தப்படும்.
மேற்கண்ட அனைத்து நிகழ்ச்சிகளும் வருமான வரித் துறையினரால் தமிழக அரசு கல்வித்துறையின் உதவியுடன் நடத்தப்படுகிறது என வருமான வரித்துறை, வருமானவரி ஆணையர் , தமிழ்நாடு & புதுச்சேரி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
காரைக்கால் என்ஐடி வளாகத்தில் விழிப்புணர்வு நிகழ்ச்சி
காரைக்காலில் அமைந்துள்ள தேசிய தொழில்நுட்பக் கழகம் புதுச்சேரியில் “எம்எஸ்எம்இ புதுமையான திட்டத்தின் வடிவமைப்பு கூறு” என்ற தலைப்பில் தேசிய தொழில்நுட்பக் கழகம் புதுச்சேரியும், குறு சிறு நடுத்தர நிறுவனங்களின் அமைச்சகமும் இணைந்து கல்லூரி வளாகத்தில் விழிப்புணர்வு நிகழ்ச்சியை நடத்தியது.
இந்த நிகழ்ச்சியை தொழில்நுட்பக் கழகத்தின் இயக்குனர் முனைவர் கி. சங்கரநாராயணசாமி, பதிவாளர் முனைவர் சீ. சுந்தரவரதன் ஆகியோர் குத்து விளக்கேற்றி தொடங்கிவைத்தனர். இந்நிகழ்ச்சிக்கு சிறப்பு விருந்தினராக எம்எஸ்எம்இ தொழில்நுட்ப மைய புதுச்சேரி துணை பொது மேலாளர் திரு. அமித் நைன் கலந்து கொண்டார்.
இயக்குனர் முனைவர் கி. சங்கரநாராயணசாமி பேசுகையில், இந்த முயற்சி குறு சிறு நடுத்தர நிறுவனங்களுக்கும் தேசிய தொழில்நுட்பக் கழகம் புதுச்சேரிக்கும் இடையிலான உறவை மேம்படுத்தும் என்றும், தேசிய தொழில்நுட்பக் கழகம் குறு சிறு நடுத்தர நிறுவனங்கள் தொடர்பான அனைத்து நடவடிக்கைகளிலும் எப்போதும் ஒரு பகுதியாக இருக்கும் என்றும் கூறினார். மேலும் அவர் உள்ளூர் குறு சிறு நடுத்தர நிறுவனங்கள் வளர தேசிய தொழில்நுட்பக் கழகம் உதவும் என்றும் கூறினார்.
இறுதியாக சிறப்பு விருந்தினர் திரு. அமித் நைன் தொழில்நுட்ப மையம் வழங்கும் பல்வேறு வசதிகளை விளக்கினார். பங்கேற்பாளர்கள் வடிவமைப்பு முன்மாதிரிகள் அல்லது சிறிய அளவிலான உற்பத்தியை உருவாக்கும் வசதியைப் பயன்படுத்திக் கொள்ளலாம், மேலும் திறன் மேம்பாட்டுத் திட்டங்களில் தங்களைச் சேர்ப்பதன் மூலம் தங்கள் திறனை மேம்படுத்தலாம் என்று தெரிவித்தார்.
இந்த நிகழ்ச்சியில் காரைக்காலை சுற்றியுள்ள மாணவர்கள் மற்றும் குறு சிறு நடுத்தர நிறுவனங்களை சேர்ந்த சுமார் 20 பேர் கலந்துகொண்டு பயன்பெற்றனர்.
புவி அறிவியல் அமைச்சகம்
மேற்கு, மத்திய மற்றும் அதனையொட்டிய கிழக்கு இந்தியப் பகுதிகளில், அடுத்த 5 நாட்களுக்கு கனமழை பெய்யக்கூடும்
இந்திய வானிலை ஆய்வுத்துறையின், தேசிய வானிலை முன்னெச்சரிக்கை மையம் / புதுதில்லி மண்டல வானிலை மைய அறிக்கையின்படி :
மேற்கு, மத்திய மற்றும் அதனையொட்டிய கிழக்கு இந்தியப் பகுதிகளில், அடுத்த 5 நாட்களுக்கு கனமழை பெய்யக்கூடும்.
அரபிக்கடலில் இருந்து மேற்கு கடலோரப் பகுதிகளில், மேற்கு/தென்மேற்கு திசையில் வீசும் காற்று மற்றும் குறைந்த வெப்ப மண்டலப் பகுதிகளான தெற்கு குஜராத் மற்றும் அதனையொட்டிய பகுதிகளில் உருவாகியுள்ள சூறாவளி சுழற்சியால் உருவான ஈரப்பத ஒருங்கிணைவு காரணமாக, அடுத்த 5 நாட்களுக்கு, குஜராத், கொங்கன் மற்றும் கோவா, மத்திய மகாராஷ்டிரா மற்றும் கடலோர கர்நாடகாவில், பரவலாக, ஆங்காங்கே கனமான மழையோ அல்லது மிக கனத்த மழையோ பெய்யக்கூடும். கொங்கன் மற்றும் கோவா , மத்திய மகாராஷ்டிராவின் ஓரிரு இடங்களில், 3 மற்றும் 4 ஜுலை ஆகிய தேதிகளிலும், குஜராத் மண்டலத்தில் 4 மற்றும் 5 ஜுலை, 2020 ஆகிய தேதிகளிலும் மிகக் கனத்த மழை  பெய்யக்கூடும்.
கிழக்கு உத்தரப்பிரதேசம் மற்றும் அதனை ஒட்டிய பகுதிகளிலும் மையம் கொண்டுள்ள சூறாவளி சுழற்சி மற்றும் கிழக்கு உத்தரப்பிரதேசத்திலிருந்து கிழக்கு விதர்பா வரையிலான குறைந்த வெப்ப மண்டலப் பகுதிகளில் வடக்கு – தெற்கு திசையில் காற்று வீசக்கூடும். இதன் காரணமாக, மத்திய மற்றும் அதனையொட்டிய கிழக்கு இந்தியப் பகுதிகளில், அடுத்த 5 நாட்களுக்கு இடியுடன் கூடிய, கனமானது முதல் மிகக் கனத்த மழை வரை பெய்யக்கூடும்.
அறிவியல் மற்றும் தொழில்நுட்பத்துறை
நீடித்த நீலப்பொருளாதாரத்திற்கான அறிவியல் சார்ந்த சவால்கள் மற்றும் வாய்ப்புகள் குறித்த ஜி20 ஆராய்ச்சி மற்றும் புதுமை கண்டுபிடிப்புகள் முன்னெடுப்புத் திறள் மாநாடு டையூவில் நாளை நடைபெறுகிறது
நீடித்த நீலப்பொருளாதாரத்திற்கான அறிவியல் சார்ந்த சவால்கள் மற்றும் வாய்ப்புகள் குறித்த ஜி20 ஆராய்ச்சி மற்றும் புதுமை கண்டுபிடிப்புகள் முன்னெடுப்புத் திறள் மாநாடு டையூவில் 2023, மே 18 அன்று  நடைபெறுகிறது.
இம்மாநாடு மத்திய அரசின் அறிவியல் மற்றும் தொழில்நுட்பத்துறை செயலாளர் டாக்டர் ஸ்ரீவரி சந்திரசேகர் தலைமையில் நடைபெறவுள்ளது. 35-க்கும் மேற்பட்ட வெளிநாட்டுப் பிரதிநிதிகள், 40 இந்திய நிபுணர்கள், பிரதிநிதிகள், விருந்தினர்கள் உள்ளிட்டோர் இதில் பங்கேற்பார்கள் என்று எதிர்பார்க்கப்படுகிறது. நீடித்த நீலப்பொருளாதாரத்திற்கான வாய்ப்புகள் குறித்து இம்மாநாட்டில் விவாதிக்கப்படவுள்ளது.
சமத்துவமிக்க சமூகத்திற்கான ஆராய்ச்சி மற்றும் புதுமை கண்டுபிடிப்புகள் என்பது இம்மாநாட்டில் முக்கிய கருப்பொருளாகும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1830309
அறிவியல் மற்றும் தொழில்நுட்பத்துறை
கர்நாடகாவைச் சேர்ந்த புதுமையாளர் அப்துல் காதர் நடக்கட்டின் பத்ம விருதிற்கு தேர்வு
2022-ம் ஆண்டின் பத்மஸ்ரீ விருதுகளுக்காக தேர்ந்தெடுக்கப்பட்ட 107 பேரில் கர்நாடகாவின் தார்வாட்டைச் சேர்ந்த எளிய பின்னணி கொண்ட தொடர் புதுமையாளர் திரு அப்துல் காதர் நடக்கட்டினும் ஒருவர் ஆவார்.
புளி விதைகளை பிரிக்கும் சாதனம், உழவு கத்தி தயாரிக்கும் இயந்திரம், விதை மற்றும் உரத் துளைப்பான், நீர் சூடாக்கும் கொதிகலன், தானியங்கி கரும்பு விதைப்புக் கருவி மற்றும் சக்கர உழவு இயந்திரம் ஆகியவை அவரது முக்கியக் கண்டுபிடிப்புகளில் அடங்கும்.
அவரது அனைத்து கண்டுபிடிப்புகளும் நிலைத்தன்மை மிக்கவை, செலவு குறைவானவை, சுற்றுச்சூழலுக்கு உகந்தவை மற்றும் மிக முக்கியமாக, சமூகத்தால் எளிதாக ஏற்றுக்கொள்ளும் வகையில் அமைந்துள்ளன.
விவசாய பருவநிலைகள் மற்றும் மண்ணின் பண்புகள் பற்றிய அவரது ஆழ்ந்த அறிவு, நாட்டின் மற்ற விவசாயிகள் அவரை ஒரு முன்னுதாரண உந்து சக்தியாக ஏற்றுகொள்ளச் செய்துள்ளது..
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி அமைப்பான நேஷனல் இன்னோவேஷன் ஃபவுண்டேஷன்  ஆதரவு பெற்ற திரு அப்துல் காதர் நடக்கட்டினுக்கு 2015-ம் ஆண்டு வாழ்நாள் சாதனையாளர் விருது அன்றைய குடியரசுத் தலைவர் திரு பிரணாப் முகர்ஜியால் வழங்கப்பட்டது. நாட்டின் "வெறுங்கால் விஞ்ஞானி" என்றும் அவர் அறியப்படுகிறார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792941
உள்நாட்டு விமானப் போக்குவரத்து அமைச்சகம்
யுக்ரைனின் அண்டை நாடுகளில் இருந்து இன்று 3000 இந்தியர்கள் சிறப்பு விமானங்கள் மூலம் அழைத்து வரப்பட்டனர்
ஆபரேஷன் கங்கா திட்டத்தின் கீழ் இன்று 15 சிறப்பு விமானங்கள் யுக்ரைனின் அண்டை நாடுகளில் இருந்து 3000 இந்தியர்களை அழைத்து வந்துள்ளன. இவற்றில் 12 சிவில் விமானங்கள், 3 சி-17 இந்திய விமானப்படை விமானங்களாகும். பிப்ரவரி 22-ம் தேதி துவங்கிய இந்தியர்களை மீட்கும் நடவடிக்கையில், இதுவரை, 13700 பேருக்கும் அதிகமானோர் மீட்டு அழைத்து வரப்பட்டுள்ளனர். இதுவரை 11728 இந்தியர்கள், 55 சிறப்பு சிவில் விமானங்கள் மூலம் அழைத்து வரப்பட்டுள்ளனர். விமானப்படையைச் சேர்ந்த 10 விமானங்கள் இதுவரை 2056 பயணிகளை அழைத்து வந்துள்ளன. மேலும், 26 டன் நிவாரணப் பொருட்களையும் ஆபரேஷன் கங்கா திட்டத்தின் கீழ் அவை ஏற்றி கொண்டு சென்றன .
ஹிண்டான் விமான தளத்திலிருந்து நேற்று புறப்பட்ட இந்திய விமானப்படையின் சி-17 ரக கனரக விமானங்கள் மூன்று , இன்று காலை மீண்டும் அங்கு திரும்பின. இந்த விமானங்கள் ருமேனியா, சுலோவாக்கியா, போலந்து ஆகிய நாடுகளில் இருந்து 629 பேரை மீட்டு வந்துள்ளன. இந்த விமானங்கள் இந்தியாவிலிருந்து 16.5 டன் நிவாரணப் பொருட்களை அந்நாடுகளுக்கு கொண்டு சென்றன. ஒரு விமானத்தை தவிர, அனைத்து சிவில் விமானங்களும், இன்று காலை வந்துள்ளன. புடாபெஸ்டிலிருந்து 5 விமானங்களும், சுசிவாவில் இருந்து 4 விமானங்களும், செஸோவிலிருந்து 2 விமானங்களும், கோசிஸிலிருந்து ஒரு விமானமும் இன்று வந்துள்ளன. கோசிசியில் இருந்து புதுதில்லிக்கு ஒரு விமானம் பின்னர் வரும் என்று எதிர்பார்க்கப்படுகிறது.
நாளை 11 சிறப்பு சிவில் விமானங்கள், 2,200-க்கு மேற்பட்ட இந்தியர்களை புடாபெஸ்ட், சோசிஸ், செஸ்ஸோவ், புகாரெஸ்ட் ஆகிய நகரங்களில் இருந்து அழைத்துவரும் என்று எதிர்பார்க்கப்படுகிறது.
தகவல் மற்றும் ஒலிபரப்பு அமைச்சகம்
கடமைப் பாதையில் பார்வையாளர்களைக் கவர்ந்த மத்திய மக்கள் தொடர்பக கலைஞர்கள்
மத்திய தகவல் மற்றும் ஒலிபரப்புத்துறை அமைச்சகத்தின் மத்திய மக்கள் தொடர்பு பணியகம், ஒரு மாதம் முழுவதும் இசை. நடனம், வீதி நாடகங்கள், குறும்படங்கள் மற்றும் கண்காட்சிகள் ஆகியவற்றின் மனம் கவரும் பொழுதுபோக்கு மற்றும் இன்ஃபோடெயின்மெண்ட் நிகழ்ச்சிகளை வழங்க தொடங்கியுள்ளது.
இதன் இசை மற்றும் நாடகப் பிரிவை சேர்ந்த கலைஞர்கள், கடமைப் பாதையின் திறப்பு விழா, நேதாஜி சுபாஷ் சந்திரபோசின் சிலைத்திறப்பு விழா ஆகியவற்றை கொண்டாடி பார்வையாளர்களை உற்சாகப்படுத்தி வருகின்றனர்.
ஸ்டெப் பிளாசா திறந்தவெளி அரங்கில், சூரியன் மறைந்த பிறகு தொடங்கி, இரவு 8 மணி வரை நடைபெறும் நிகழ்வுகளில் அனைத்து வயதினரும் இலவசமாக பார்வையாளர்களாக கலந்து கொள்ளலாம்.
வாரஇறுதி நாட்கள், ஒரு சிறப்பு கலாச்சார சூழலுடன் சுற்றுப்புறம் மேம்படுத்தப்படுகிறது. இது இந்தியாவின் வளமான கலாச்சார பாரம்பரியத்தை பிரதிபலிக்கிறது.
பொழுதுபோக்குடன், தகவல் பரப்புவதன் குறைவற்ற கலவையான இந்த நிகழ்வானது, கலாச்சார நிகழ்ச்சிகளுடன், அரசாங்கத்தின் பல்வேறு வளர்ச்சித் திட்டங்கள் குறித்த, குடிமக்களை மையப்படுத்திய செய்திகளை தெரிவிப்பதை நோக்கமாக கொண்டுள்ளது.
செப்டம்பர் 17, 2022 அன்று நடைபெறவுள்ள ரத்ததான அமிர்த பெருவிழா போன்ற முக்கிய நிகழ்வுகள் தொடர்பான நிகழ்ச்சிகளுக்கும் மத்திய மக்கள் தொடர்பு பணியகம் ஏற்பாடு செய்துள்ளது.
பெருமைமிக்க நம் நாட்டின் கலாச்சார பாரம்பரியத்தை அடையாளப்படுத்தும், பல்வேறு மாநிலங்களின் நாட்டுப்புறக் கலைகளை உள்ளடக்கிய நிகழ்ச்சிகளால் மாலைப்பொழுதுகள் செம்மைப்படுத்தப்படுகின்றன. பார்வையாளர்களுக்கு மாறுபட்ட அனுபவங்களை வழங்குவதற்காக கதக், ஒடிசி போன்ற பல்வேறு பாரம்பரிய நடனங்கள் அரங்கேற்றப்படவுள்ளன. இந்தியா கேட் பகுதிக்கு வருகை புரியும் பார்வையாளர்களுக்காக, சாஸ்திரிய மற்றும் மெல்லிசை நிகழ்ச்சிகளுக்கும் ஏற்பாடு செய்யப்பட்டுள்ளது. இந்த நிகழ்வுகள் தேசபக்திப் பாடல்கள், கலாச்சார நிகழ்ச்சிகள் வாயிலாக சுதந்திர போராட்டங்கள் தொடர்பான சுதந்திரதின அமிர்த பெருவிழாவின் நோக்கத்தை பரப்புகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859523
நிதி அமைச்சகம்
பிரதமரின் முதியோர் வந்தன திட்டத்தின்  கீழ், மூத்த குடிமக்கள் முதலீட்டு வரம்பை ரூ.7.5 லட்சத்திலிருந்து, ரூ.15 லட்சம் என இரண்டு மடங்காக உயர்த்துவதற்கு மத்திய அமைச்சரவை ஒப்புதல்
மூத்த குடிமக்கள் மாதம் ரூ.10 ஆயிரம் வரை ஓய்வூதியம் பெற வகை செய்கிறது
பி.எம்.வி.வி.ஒய். திட்டத்தின்கீழ் சந்தா செலுத்தும் கால வரம்பு 2018 மே 4 ஆம் தேதி முதல் 2020 மார்ச் 31 ஆம் தேதிவரை நீடிக்கப்படுகிறது
அனைத்தையும் உள்ளடக்கிய நிதி நிலைமை மற்றும் சமூக பாதுகாப்பு மீதான அரசின் உறுதிப்பாட்டை திட்டம் எதிரொலிக்கிறது
பிரதமரின் முதியோர் வந்தனத் திட்டம், பி.எம்.வி.வி.ஒய்.-ன் கீழ் முதலீட்டு வரம்பை ரூ.7.5 லட்சத்திலிருந்து ரூ.15 லட்சமாக உயர்த்தவும், சந்தா செலுத்தும் கால வரம்பை 2018 மே 4 ஆம் தேதி முதல் 2020 மார்ச் 31 ஆம் தேதி வரை விரிவாக்கவும் பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்தது. அனைவரையும் உள்ளடக்கிய நிதி நிலைமை மற்றும் சமூக பாதுகாப்பில் அரசின் உறுதிப்பாட்டின் ஒரு அம்சமாக இந்த நடவடிக்கையை அமைச்சரவை மேற்கொண்டது.
மூத்த குடிமக்களுக்கான சமூக பாதுகாப்புத் திட்டங்களுக்கு ஊக்கம் அளிக்கும் வகையில், முதலீட்டு வரம்பு தற்போதுள்ள குடும்பத்திற்கு ரூ.7.5 லட்சம் என்ற அளவை மூத்த குடிமக்கள் ஒவ்வொருவருக்கும் ரூ.15 லட்சமாக உயர்த்துவதன் மூலம் மாற்றியமைக்கப்பட்ட பி.எம்.வி.வி.ஒய். குடிமக்களுக்கு பெரிய அளவிலான சமூக பாதுகாப்பை வழங்குகிறது. இதன்மூலம் மூத்த குடிமக்கள் மாதம் ரூ.10 ஆயிரம் வரை ஓய்வூதியம் பெற வாய்ப்பு ஏற்படுகிறது.
2018 மார்ச் நிலவரப்படி, பி.எம்.வி.வி.ஒய். திட்டத்தின்கீழ், 2.23 லட்சம் மூத்த குடிமக்கள் பயனடைந்து வருகின்றனர். முன்னதாக, செயல்படுத்தப்பட்ட வரிஷ்த ஓய்வூதிய காப்பீட்டுத் திட்டம் 2014-ன் படி, 3.11 லட்சம் மூத்த குடிமக்கள் பயனடைந்து வருகின்றனர்.
பின்னணி
பி.எம்.வி.வி.ஒய். திட்டம் இந்திய ஆயுள் காப்பீட்டுக் கழகத்தின் மூலம் செயல்படுத்தப்பட்டு வருகிறது. இதன்மூலம் 60 வயதுக்கு மேற்பட்டோர் வயது முதிர்ந்த காலத்தில் சமூக பாதுகாப்பு பெறவும் உறுதியற்ற சந்தை நிலவரத்தில் தங்கள் வருவாய் குறைந்து விடுவதற்கு எதிரான நடவடிக்கையை உறுதி செய்யவும் வாய்ப்பு ஏற்படுகிறது. உறுதியளிக்கப்பட்ட ஆண்டுக்கு 8 சதவீத வட்டி என்ற வருமானத்தை 10 ஆண்டுகளுக்கு இந்த திட்டம் உறுதி செய்கிறது. வட்டித் தொகையை மாதம் / 3 மாதங்கள் / 6 மாதங்கள் / ஒரு ஆண்டு ஆகிய காலங்களின் இறுதியில் பெறுவதற்கும் இதில் வசதி செய்து தரப்பட்டது. இத்திட்டத்தின் அமலாக்கத்தினால் ஆயுள் காப்பீட்டுக் கழகத்திற்கு கிடைக்கும் வருமானத்திற்கும் உறுதியளிக்கப்பட்ட ஆண்டுக்கு 8 சதவீத வட்டி வழங்குவதற்கும் வித்தியாசம் ஏதும் ஏற்படும் போது அதனை ஆண்டு அடிப்படையில் மத்திய அரசு மானியம் மூலம் சரி செய்யும்.
(Visitor Counter : 469
ஜல்சக்தி அமைச்சகம்
மாசுபட்ட ஆறுகளின் மறுமலர்ச்சி
ஜல்சக்தி துறை இணையமைச்சர் திரு. பிஷ்வேஸ்வர் துடு, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
நாட்டில் உள்ள ஆறுகள், சுத்திகரிக்கப்படாத கழிவு நீர் கலப்பதால், மாசுபடுகின்றன.
நாட்டில் உள்ள நீர் நிலைகள் மற்றும் ஆறுகளை மத்திய மாசு கட்டுப்பாட்டு வாரியம், மாநில மாசு கட்டுப்பாட்டு வாரியங்களுடன் இணைந்து, தேசிய தண்ணீர் தர கண்காணிப்பு திட்டத்தின் கீழ் கண்காணிக்கிறது.
மத்திய மாசு கட்டுப்பாட்டு வாரியம் கடந்த 2018ம் ஆண்டு வெளியிட்ட அறிக்கைப்படி, நாட்டில் உள்ள 521 ஆறுகளை கண்காணித்ததில் 323 ஆறுகளில் உள்ள 351 பகுதிகள் மாசுபட்டதாக அடையாளம் காணப்பட்டன. மாநிலம் வாரியாக மாசுபட்ட ஆறுகளின் எண்ணிக்கை, இணைப்பில் கொடுக்கப்பட்டுள்ளன.
நதிகளை சுத்தப்படுத்துவது தொடர்ச்சியான நடைமுறை. ஜல்சக்தி அமைச்சகத்தின், நமாமி கங்கை மற்றும் தேசிய நதி பாதுகாப்பு திட்டம் மூலம் மாநில அரசுகள் மற்றும் உள்ளாட்சி அமைப்புகளுக்கு மாநில அரசுகள் உதவி வருகின்றன. தேசிய நதி பாதுகாப்பு திட்டத்தின் கீழ், 16 மாநிலங்களில் உள்ள 34 நதிகள் சுத்தப்படுத்தப்படுகின்றன. இதற்காக ஒதுக்கீடு செய்யப்பட்ட தொகை ரூ.5,961 கோடி ஆகும். இங்கு நாள் ஒன்றுக்கு 2777 மில்லியன் லிட்டர் கழிவு நீரை சுத்தம் செய்யும் வசதி ஏற்படுத்தப்பட்டுள்ளது. நமாமி கங்கை திட்டத்தின் கீழ், மொத்தம் 364 கழிவு நீர் சுத்திகரிப்பு திட்டங்கள் செயல்படுத்தப்படுகின்றன. இதற்காக ரூ.30,853 கோடி ஒதுக்கீடு செய்யப்பட்டுள்ளது. மேலும், புதுப்பிப்புக்கான அடல் திட்டம், அம்ருத் திட்டம், ஸ்மார்ட் சிட்டி திட்டம் ஆகியவற்றின் கீழும் கழிவு நீர் மற்றும் திட கழிவு மேலாண்மைக்கு நிதியுதவி வழங்கப்படுகிறது. மேலும் மகாத்மா காந்தி தேசிய ஊரக வேலைவாய்ப்பு உறுதி திட்டத்தின் கீழ், சிறிய ஆறுகளை புதுப்பிக்க, முன்னுரிமை அளிக்கப்படுகிறது.
மேலும் விவரங்களுக்கு இந்த ஆங்கில செய்தி குறிப்பை காணவும்.
https://pib.gov.in/PressReleasePage.aspx?PRID=1805820
தொழிலாளர் மற்றும் வேலைவாய்ப்பு அமைச்சகம்
2021 பிப்ரவரி மாதத்திற்கான, வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலைக் குறியீட்டெண் வெளியீடு
வேளாண் மற்றும் ஊரக தொழிலாளர்களுக்கான, 2021 பிப்ரவரி மாதத்திய அகில இந்திய நுகர்வோர் விலைக் குறியீட்டெண் , தலா ஒரு புள்ளி குறைந்து முறையே 1037 மற்றும் 1044 புள்ளிகளாக உள்ளது.
இந்தக் குறியீட்டெண்ணின் ஏற்ற இறக்கங்கள், மாநிலங்கள் தோறும் மாறுபடுகின்றன. தமிழ்நாடு, வேளாண் தொழிலாளர்களுக்கான குறியீட்டெண்ணில் 1252 புள்ளிகளுடன் முதலிடத்திலும், இமாச்சலப் பிரதேசம் 818 புள்ளிகளுடன் கடைசி இடத்திலும் உள்ளன.
கிராமப்புற தொழிலாளர்களைப் பொறுத்தவரை, தமிழ்நாடு 1237 புள்ளிகளுடன் குறியீட்டெண் பட்டியலில் முதலிடத்திலும், பிகார் 842 புள்ளிகளுடன் கடைசி இடத்திலும் உள்ளன.
சமீபத்திய குறியீடுகள் குறித்து பேசிய தொழிலாளர் நலன் மற்றும் வேலைவாய்ப்பு இணை அமைச்சர்  திரு சந்தோஷ் கங்க்வார், “குறைந்துள்ள கோதுமை மற்றும் காய்கறி விலைகளின் காரணமாக வேளாண் மற்றும் ஊரக தொழிலாளர்களுக்கான, 2021 பிப்ரவரி மாதத்திய அகில இந்திய நுகர்வோர் விலைக் குறியீட்டெண் குறைந்துள்ளது.
ஊரக பகுதிகளில் உள்ள பல லட்சக்கணக்கான தொழிலாளர்களின் சுமையை இது குறைக்கும் என்பதால், அவர்களுக்கு இது மகிழ்ச்சியளிக்கும் செய்தியாகும்,” என்றார்.
வேளாண் மற்றும் ஊரக தொழிலாளர்களுக்கான, 2021 பிப்ரவரி மாதத்திய அகில இந்திய நுகர்வோர் விலைக் குறியீட்டை வெளியிட்ட தொழிலாளர் அலுவலகத்தின் தலைமை இயக்குநர் திரு டி பி எஸ் நெகி, “கோதுமை, மாவு, சர்க்கரை, உருளை மற்றும் காளிஃபிளவர் ஆகியவற்றின் விலை குறைந்துள்ளதன் காரணமாக, வேளாண் மற்றும் ஊரக தொழிலாளர்களுக்கான, 2021 பிப்ரவரி மாதத்திய அகில இந்திய நுகர்வோர் விலைக் குறியீட்டெண் , தலா ஒரு புள்ளி குறைந்து முறையே 1037 மற்றும் 1044 புள்ளிகளாக உள்ளது.” என்று கூறினார்
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1706009
------
(Visitor Counter : 96
மின்னணு மற்றும் தகவல் தொழில்நுட்பம்
மைகவ் அதிக மக்களை சென்றடையவும், இந்தியாவின் கலாச்சாரத்தைப் பரப்பவும், அதனை உலகளவில் எடுத்துச்செல்ல வேண்டும்: கலாச்சாரத்துறை இணையமைச்சர் திருமதி.மீனாட்சி லேகி
நாடு, தனது 75-வது சுதந்திர தினத்தை விடுதலைப் பெருவிழாவாகக் கொண்டாடிவரும் வேளையில், மை கவ் சவால்களில் தீவிரமாகப் பங்கேற்று, லட்சினைகள், கருத்துகளை பகிரந்துகொண்டு, கொள்கைகள் மற்றும் திட்டங்களை வகுப்பதில் அரசுக்கு உறுதுணையாக இருந்த மக்களுக்கு மைகவ் இன்று பாராட்டு தெரிவித்துள்ளது.
மத்திய கலாச்சாரத்துறை இணையமைச்சர் திருமதி.மீனாட்சி லேகி, மின்னணு மற்றும் தகவல் தொழில்நுட்பத்துறை செயலாளர் திரு.அபிஷேக் சிங், தேசிய மின்னணு ஆளுகைப் பிரிவின் தலைவர் மற்றும் மை கவ் தலைமைச் செயல் அதிகாரி திரு.அமிதேஷ் குமார் சின்ஹா உள்ளிட்டோர் நிகழ்ச்சியில் பங்கேற்று மை கவ் சவால் வெற்றியாளர்களை கவுரவித்தனர்.
ரசாயனம் மற்றும் உரங்கள் அமைச்சகம்
மத்திய அமைச்சர் திரு சதானந்த கவுடாவை மத்தியப் பிரதேச முதல்வர் இன்று புதுதில்லியில் சந்தித்தார்
மத்திய ரசாயனம் மற்றும் உரங்கள் அமைச்சர் திரு சதானந்த கவுடாவை மத்தியப் பிரதேச முதல்வர் திரு சிவராஜ் சிங் சவுகான் இன்று புதுதில்லியில் உள்ள மத்திய அமைச்சரின் அலுவலகத்தில் சந்தித்தார்.
விவசாயிகளின் தேவையை பூர்த்தி செய்யும் விதத்தில் போதுமான அளவு உரங்கள் மத்தியப் பிரதேசத்திற்கு வழங்கப்படும் என்று திரு கவுடா தெரிவித்தார். ஜூன் 14-ன் படி, 5.49 லட்சம் மெட்ரி டன் யூரியா மற்றும் 2.86 லட்சம் டிஏபி மத்தியப் பிரதேசத்தில் உள்ளன. தன்னால் முடிந்த அனைத்து வழிகளிலும் அமைச்சரவை உதவும் என்று மத்திய அமைச்சர் உறுதி அளித்தார்.
பிரதமர் திரு நரேந்திர மோடி வரலாற்று சிறப்புமிக்க முடிவொன்றை எடுத்து டிஏபி-க்கான மானியத்தை ஒரு மூட்டைக்கு ரூ 700 உயர்த்தி வழங்கினார் என்று அமைச்சர் கூறினார். இதன் மூலம் ஒரு மூட்டை மீதான மொத்த மானியம் ரூ 1200 ஆக உயர்ந்தது. இதர உரங்களுக்கும் அதிக மானியம் கிடைக்கும் என்றும் அவர் தெரிவித்தார்.
2020 டிசம்பரில் இருந்து டிஏபி மற்றும் அதன் மூலப்பொருட்களின் விலை சர்வதேச அளவில் உயர்ந்ததாக திரு கவுடா கூறினார். எனவே, என்பிகே உரங்கள் மற்றும் சிங்கிள் சூப்பர் பாஸ்பேட் போன்ற நல்ல மாற்றுகளை பயன்படுத்துவதற்கு ஊக்கமளிப்பது அவசியமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727644
----
(Visitor Counter : 116
நிதி அமைச்சகம்
அங்கீகாரம் அளிக்கப்பட்ட நபர்கள் வாயிலாக சந்தையை அணுக அனுமதி
ஐஎஃப்எஸ்சி பொருட்களில் வர்த்தக பரிமாற்றத்துக்கான முதலீட்டாளர் கட்டமைப்பை அதிகரிக்கும் நோக்கத்துடன் சர்வதேச நிதி சேவைகள் மைய அதிகார )அமைப்பானது இரண்டாம் நிலை சந்தை பணப்புழக்கத்தை மேம்படுத்த, சந்தையை சார்ந்திருக்கும் வகையில், அங்கீகாரம் பெற்ற நபர்களின் வாயிலாக சந்தையை அணுகுவதற்கு கட்டமைப்பு ஒழுங்குமுறைகளை வெளியிட்டுள்ளது.
அதிகாரம் பெற்ற நபர், எந்த ஒரு தனிநபராகவோ அல்லது பங்குதார ர் நிறுவனமாகவோ, எல்எல்பி அல்லது பங்கு தரகர் எனும் முகவராக ஒரு பங்கு சந்தையின் தளத்தில் வர்த்தகத்தை வழங்கும் பெருநிறுவன அமைப்பாகவோ இருக்கலாம்.
ஒழுங்குமுறையின் கீழ் பங்கு சந்தையின் பங்கு தரகர்/வர்த்தக உறுப்பினருக்கு  வெளிநாடுகளின் வரம்பு அடிப்படையில் அதிகாரம் பெற்ற நபர்கள் வாயிலாக முதலீட்டாளர்களுக்கு சந்தையை அணுகுவதற்கு அனுமதி வழங்கப்படும்.
ஒழுங்குமுறையின் விரிவான தகவல்களை ஐஎஃப்எஸ்சிஏ-வின் இணையதளத்தில் பார்க்கலாம்; https://ifsca.gov.in/Circular
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664521
சுகாதாரம் மற்றும் குடும்ப நலத்துறை அமைச்சகம்
கொரோனா தொற்றிலிருந்து குணமடைவதற்கான சஞ்சீவனியாக கொவிட்-19 தடுப்பூசி நினைவுகூரப்படும்: அமைச்சர் டாக்டர் ஹர்ஷ் வர்தன்
தேசிய அளவிலான கொவிட்-19 தடுப்பூசித் திட்டத்தை பிரதமர் திரு நரேந்திர மோடி காணொலி வாயிலாகத் தொடங்கி வைத்தபோது தில்லியில் உள்ள எய்ம்ஸ் மருத்துவமனையின் மருத்துவர்கள், செவிலியர்கள், இதர சுகாதார மற்றும் முன்கள பணியாளர்களுடன் இணைந்திருந்த மத்திய சுகாதார மற்றும் குடும்ப நல அமைச்சர் டாக்டர் ஹர்ஷ் வர்தன், மருத்துவப் பணியாளர்களின் தன்னலமற்ற சேவையைப் பாராட்டினார். துப்புரவு பணியாளர் திரு மணிஷ் குமாருக்கு எய்ம்ஸ் மருத்துவமனையின் முதல் தடுப்பூசி வழங்கப்பட்டது.
அப்போது பேசிய அமைச்சர் டாக்டர் ஹர்ஷ் வர்தன், “தொடக்கம் முதலே பெருந்தொற்று மேலாண்மையில் பிரதமர் திரு நரேந்திர மோடி நேரடியாக ஈடுபட்டார். தடுப்பூசிகளை கண்டுபிடிப்பதற்காக கடந்த 5 மாதங்களாக மேற்கொள்ளப்பட்ட பணிகள் இன்று நிறைவடைந்துள்ளன” என்று குறிப்பிட்டார்.
நாட்டின் அனைத்து தொலைதூர பகுதிகள், எளிதில் சென்றடைய முடியாத இடங்கள், நகர்ப்புற குடிசைப் பகுதிகள், பழங்குடி வசிப்பிடங்கள் உள்ளிட்ட அனைத்து இடங்கள் உட்பட நாடு முழுவதும் 3006 மையங்களில் தலா 100 பயனாளிகளுக்கு தடுப்பூசி வழங்கப்பட்டதாக அவர் கூறினார். சின்ன அம்மை, போலியோவைத் தொடர்ந்து, கொவிட் நோய் தொற்றை முற்றிலும் ஒழிப்பதற்காக தடுப்பூசித் திட்டம் தற்போது தொடங்கப்பட்டிருப்பதாக அவர் தெரிவித்தார்.
“பிரதமருடன் அனைத்து முதலமைச்சர்களும், எனது சக சுகாதார அமைச்சர்களும் இணைந்து ஓர் குழுவாக செயல்பட்டு இன்று வரலாறு படைத்திருக்கின்றனர்” என்று அமைச்சர் குறிப்பிட்டார். பிற நாடுகளைவிட இந்தியாவில் கொரோனா நோய் தொற்றிலிருந்து அதிக அளவில், 96 சதவீதத்தினர் குணமடைந்திருப்பதாகவும், குறைந்த இறப்பு வீதமாக 1.5% பதிவாகி இருப்பதாகவும் அவர் கூறினார். தடுப்பூசிகளை வெற்றிக்கான பாதை என்று குறிப்பிட்ட அவர், “கொவிட் தொற்றிலிருந்து குணமடைவதற்கான சஞ்சீவனியாக கொவிட்-19 தடுப்பூசி நினைவுகூரப்படும்” என்று தெரிவித்தார். கொவிட்-19 தடுப்பூசிகள் தொடர்பாக பரவும் புரளிகள் மற்றும் பொய்கள் தொடர்பாக பேசிய அமைச்சர் டாக்டர் ஹர்ஷ் வர்தன், தவறான தகவல்களால் பொதுமக்கள் அஞ்ச வேண்டாம் என்றும் நம்பகத்தன்மையான தகவல்களை மட்டுமே அவர்கள் நம்ப வேண்டும் என்றும் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689112
------
(Visitor Counter : 185